| ***Į dienos šviesą*** |
| --- |
|  |
|  |
| Pavadinimas | The Living Daylights |
| Kilmės šalis | Jungtinės Amerikos Valstijos Jungtinė Karalystė |
| Režisierius | John Glen |
| Prodiuseris (-iai) | Albert R. Broccoli  Michael G. Wilson |
| Scenaristas (-ai) | Richard Maibaum  Michael G. Wilson |
| Operatorius | Alec Mills |
| Kompozitorius | John Barry |
| Vaidina | Timothy DaltonMaryam d'Abo  Jeroen Krabbé Joe Don Baker |
| Metai | 1987 |
| Žanras | nuotykių |
| Trukmė | 130 min. |
| Kalba | anglų |
| Platintojas | MGM |
| Biudžetas | 40 mln. JAV dol. |
| Pajamos | 191,2 mln. JAV dol. |
| **IMDb įrašas** |

**Į dienos šviesą** (angl. *The Living Daylights*) – penkioliktasis filmas apie britų slaptosios tarnybos agentą Džeimsą Bondą ir pirmasis, kuriame pagrindinį vaidmenį atliko Timothy Dalton.

Filmą prodiusavo Albert R. Broccoli, jo duktė Barbara Broccoli ir posūnis Michael G. Wilson, kuris kartu su Richard Maibaum sukūrė scenarijų. Džeimsas Bondas, tirdamas kelių MI6 agentų mirtį, susiduria su KGB generolais Puškinu ir Koskovu.

Filmo pagrindu tapo Iano Flemingo to paties pavadinimo apsakymas. Sekantį kartą originali Flemingo kūryba buvo panaudota tik 2006 metais kuriant „Kazino Royale".

Filmas uždirbo 191,2 milijono dolerių ir buvo palankiai kritikų įvertintas už realistiškumą, o „The Washington Post" Daltoną pavadino „geriausiu visų laikų Bondu", nors filme ir buvo pasigesta humoro, tapusio įprastu Bondo vaidmenį atliekant Roger Moore.

Aktoriai
--------

* Timothy Dalton – agentas 007 *Džeimsas Bondas*
* Maryam d’Abo – *Kara Milovy*, *Koskovo* mergina, kurią šis nori paversti snaipere, o *Bondui* tenka ginti nuo savo kolegų įtarimų
* Jeroen Krabbé – generolas *Georgijus Koskovas*, pagrindinis neigiamas herojus, mėginantis kaltę už žudomus Vakarų tarnybų agentus suversti generolui *Puškinui*
* Joe Don Baker – *Brad Whitaker*, prekiautojas ginklais
* John Rhys-Davies – generolas *Leonidas Puškinas*, naujas KGB vadovas, pakeitęs generolą *Gogolį*
* Art Malik – *Kamran Shah*, modžahedų lyderis, padedantis *Bondui* sunaikinti *Koskovo* opijaus atsargas
* Andreas Wisniewski – *Necros*, *Koskovo* smogikas
* Thomas Wheatley – *Saunders*, *Bondo* pagalbininkas
* Robert Brown – *M*, *Bondo* viršininkas
* Desmond Llewelyn – *Q*
* Geoffrey Keen – *Fredrick Gray*, Britanijos Gynybos ministras
* John Terry – *Felix Leiter*, CŽV agentas
* Caroline Bliss – *Miss Moneypenny*, *M* sekretorė
* Walter Gotell – generolas *Gogolis*, atsistatydinęs KGB vadovas
* Julie T. Wallace – *Rosika Miklos*, *Bondo* pagalbininkė Čekoslovakijoje

Buvęs modelis Maryam d’Abo, atliekanti violončelininkės *Karos Milovy* vaidmenį, pretendavo vaidinti *Polą Ivanovą* filme „Žvilgsnis į žmogžudystę".

Pagal pradinį sumanymą generolas Koskovas turėjo būti generolu *Gogoliu*, tačiau pastarojo vaidmens atlikėjui Walteriui Gotelliui vaidmuo jau buvo pabodęs, todėl filme atsirado naujas personažas – generolas *Puškinas*. *Gogolis* epizodiškai pasirodo filmo pabaigoje jau kaip diplomatas ir tai paskutinis personažo pasirodymas filmų serijoje.

Grupės A-Ha vokalistui Mortenui Harketui buvo siūlomas epizodinis žudiko vaidmuo, bet atlikėjas atsisakė.

Filmas
------

Džeimsas Bondas ir Kara Milovy
Generolas Koskovas
Pasitraukus pagrindiniam Džeimso Bondo atlikėjui Rogeriui Moore, kandidatais užimti jo vietą buvo laikomi Timothy Daltonas, Samas Neilas, Pierce Brosnanas ir Lewis Collinsas. Kiti aktoriai, kurie buvo minimi kaip galimi kandidatai vaidinti Bondą buvo Melas Gibsonas, Markas Greenstreetas, Lambertas Wilsonas, Anthony Hamiltonas, Christopheris Lambertas, Findlay Lightas, Andrew Clarke‘as ir Seanas Beanas. Daltonas šiam vaidmeniui ju buvo kviečiamas 1968 metais, laikinai pasitraukus Seanui Connery, tačiau pats atsisakė dėl pernelyg jauno amžiaus.

Filmui „Į dienos šviesą" prodiuseriai pirmiausia pasirinko Daltoną, tačiau šis dėl didelio užimtumo atsisakė. Nepavykus bandymams su Collinsu ir Neilu, prodiuseriai vaidmenį pasiūlė Brosnanui. Pastarasis tuo metu buvo susietas sutartimi su serialo „Remington Steele" kūrimu, kurio filmavimą NBC ketino nutraukti dėl mažo populiarumo. Pranešimas, kad Brosnanas taps nauju Bondu, paskatino žiūrovų susidomėjimą ir NBC paskelbė apie serialo pratęsimą. Albertas R. Broccoli atšaukė savo pasiūlymą Brosnanui, nes nenorėjo, kad naujasis Bondas žiūrovams asocijuotųsi su serialo herojumi. Tai nuslopino susidomėjimą „Remington Steele" ir serialo kūrimas buvo galutinai sustabdytas, nufilmavus tik penkis naujojo sezono epizodus.

Po nepavykusių derybų prodiuseriai vėl kreipėsi į Timothy Daltoną ir aktorius sutiko.

Muzika
------

Tai paskutinis filmas apie agentą 007, kuriam muziką sukūrė Johnas Barry.

Titulinę dainą „The Living Daylights" įrašė norvegų pop grupė A-Ha, tapusi pirmąja ne angliškai kalbančios šalies grupe, atlikusią pagrindinę dainą. Kadangi jiems sunkiai sekėsi bendradarbiauti su kompozitoriumi Barry, buvo įrašytos dvi dainos versijos. Daina įtraukta į grupės 1988 metų albumą „Stay on These Roads".

Apdovanojimai
-------------

### Nominacijos

* Saturnas už geriausią fantastikos filmą
* Golden Satellite Award už geriausią klasikinį DVD leidimą (2004 metais)
* Video Premiere Award už geriausią DVD retrospektyvą (2001 metais)

### Laimėjimai

* BMI Film & TV Awards už muziką filmui (Johnas Barry)
* Golden Reel Award už muziką filmui
* Golden Screen apdovanojimas

Šaltiniai
---------

1. ↑  ‘The Living Daylights’ (PG)
2. ↑  „The Living Daylights". *Mi6.co.uk*. Suarchyvuotas originalas 2008-12-05. Nuoroda tikrinta 2007-10-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  Last, Kimberly (1996). „Pierce Brosnan's Long and Winding Road To Bond". Suarchyvuotas originalas 2006-10-09. Nuoroda tikrinta 2007-02-22. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |